Paukle
Paukle (arī Paukļa, Paukše, Poukle, Poukule, augštecē - Pauklīte) ir Ičas labā krasta pieteka Balvu novadā. Iztece pie Lazdukalna pagasta Drudžiem. Tek dienvidrietumu virzienā. Ietek Ičā pie Bonifacovas. Upi šķērso valsts autoceļi V489 (Tilža – Bērzpils) un P36 (Rēzekne — Gulbene). Tās krastos atrodas Dundenieki, Patmaļnīki, Beļauski, Gribkova, Mūramuiža. Upes labajā krastā - Berzīnes pilskalns.